|  |  |
| --- | --- |
| **ΔΗΜΟΣ ΣΤΥΛΙΔΑΣ-ΤΜΗΜΑ ΠΟΛΙΤΙΚΗΣ ΠΡΟΣΤΑΣΙΑΣ**  Πληρ. : Δ. Ψάρρης, Κ. Στίγκα, Σ. Καυκάς  Τηλέφ. : 6944730986, 2238350125, 2238350121  Email :dpsarris410@gmail.com, [k.stiga@stylida.gr](mailto:k.stiga@stylida.gr), kaukas@stylida.gr | Στυλίδα, 7 Φεβρουαρίου 2023 |
|  |

**ΔΕΛΤΙΟ ΤΥΠΟΥ**

**ΘΕΜΑ : «ΕΠΙΚΑΙΡΟΠΟΙΗΣΗ ΕΚΤΑΚΤΟΥ ΔΕΛΤΙΟΥ ΕΠΙΚΙΝΔΥΝΩΝ ΚΑΙΡΙΚΩΝ ΦΑΙΝΟΜΕΝΩΝ»**

Σύμφωνα με την επικαιροποίηση του 2/2023, έκτακτου δελτίου επικίνδυνων καιρικών φαινομένων που εκδόθηκε σήμερα 07-02-2023/1200 B από την ΕΜΥ/ΕΜΚ και τα τελευταία προγνωστικά στοιχεία που αναφέρονται στην εξέλιξη του καιρού **για την Τρίτη (07/02/2023) και την Τετάρτη(08/02/2023):**

Ισχύουν αναλυτικά τα παρακάτω:

**Α)** **Για σήμερα** **Τρίτη (07/02/2023)**

1) Οι χιονοπτώσεις που ήδη εκδηλώνονται κατά τόπους στην ανατολική και νότια χώρα

προβλέπεται να συνεχιστούν στις Σποράδες, την ανατολική Θεσσαλία, την Εύβοια, την

ανατολική Στερεά, καθώς και σε ορεινές και ημιορεινές περιοχές της ανατολικής

Πελοποννήσου, των Κυκλάδων και της Κρήτης. Ειδικότερα για την ανατολική Μαγνησία, την

κεντρική και βόρεια Εύβοια, τη Φθιώτιδα και τη Βοιωτία προβλέπεται κατά τόπους ένταση

των φαινομένων μέχρι και το απόγευμα.

2) Ειδικά για την Αττική προβλέπεται χιονόνερο και παροδικές χιονοπτώσεις οι οποίες

κατά τόπους στα βόρεια και τα ανατολικά θα εκδηλώνονται σε χαμηλότερο υψόμετρο και

μέχρι το απόγευμα θα είναι κατά διαστήματα πιο πυκνές.

**Β)** **Για αύριο Τετάρτη (08/02/2023)**

1) Οι χιονοπτώσεις προβλέπεται να συνεχιστούν στις Σποράδες, την ανατολική Θεσσαλία,

την Εύβοια, την ανατολική Στερεά, καθώς και σε ορεινές και ημιορεινές περιοχές των

βορείων Κυκλάδων και της Κρήτης. Ειδικότερα στην ανατολική Μαγνησία, την κεντρική και

βόρεια Εύβοια, τη Φθιώτιδα και τη Βοιωτία προβλέπεται κατά τόπους ένταση των

φαινομένων μέχρι τις μεσημβρινές ώρες.

2) Ειδικά για την Αττική προβλέπεται χιονόνερο και παροδικές χιονοπτώσεις, οι οποίες

κατά τόπους στα βόρεια θα εκδηλώνονται σε χαμηλότερο υψόμετρο και μέχρι τις

μεσημβρινές ώρες θα είναι κατά διαστήματα πιο πυκνές.

Επιπλέον ισχυρός παγετός θα σημειωθεί στα ηπειρωτικά έως και την Πέμπτη (09/02/2023),

ο οποίος στα βορειοδυτικά θα είναι κατά τόπους ολικός (καθ όλη τη διάρκεια της ημέρας

αρνητικές θερμοκρασίες).

Περισσότερες λεπτομέρειες για την εξέλιξη της κακοκαιρίας θα υπάρχουν στην ανάλυση

της καιρικής κατάστασης, καθώς επίσης στα τακτικά και έκτακτα δελτία καιρού, στην

ιστοσελίδα της ΕΜΥ (www.emy.gr) και το λογαριασμό της στο twitter (@EMY\_HNMS).

Επισημαίνεται ότι τα έκτακτα δελτία επικαιροποιούνται τουλάχιστον ανά δωδεκάωρο.

**Ο ΑΝΤΙΔΗΜΑΡΧΟΣ ΠΟΛΙΤΙΚΗΣ ΠΡΟΣΤΑΣΙΑΣ**

**ΨΑΡΡΗΣ ΔΗΜΗΤΡΙΟΣ**